Daar Is Hoop! | Jansens Egskeiding Forum
You are here: Home / Daar Is Hoop!
Ek en my man is getroud binne gemeenskap van goedere.
Dat drankmisbruik die oorsaak is van die situasie waarin ons huwelik is.
Ek is ontneem van my waarlik mens wees en vrou wees.
Ek moessedert 2 Nov 2002 in die spaarkamer slaap aangesien ek nie meer my man se drankwalms en buie kon weerstaan nie.
Ek verklaar dat hy geensins gepoog het om die situasie te verbeter nie. Indien ek die onderwerp opgehaal het, dit net tot nog groter frusstasie en ontwrigting in die huishouding bygedra het.
Ek het gesoebat, gestry, baklei, mooi probeer praat en alles het doodeenvoudig geval op dowe ore.
Wat ek beleef is verwerping, alleenheid, ekonomiese verwaarlosing, emosionele verwaarlosing, finansiele selfsug.
Ek is saggeaard en kon myself nog nooit eerste stel nie.
Verlede jaar 1 Januarie 2011 is my man weens ‘n val by ‘n swembad met ‘n gebreekte arm in ‘n Militere Hospitaal opgeneem. Dit het hom genoodsaak op amper 7 maande by die huis te wees. n Tweede operasie moes gedoen word omdat ‘n verkeerde plaat gebruik was en beenvorming nie na wense gebeur het nie. Daar is later been uit sy heup verwyder en oorgeplant.
Die tyd wat hy by die huis was het hom geensins goed gedoen nie, aangsien hy doodeenvoudig meer tyd gehad het vir kuier.
Die 2de November 2011 het my man ‘n ineenstorting by die huis gehad, waarna ek en my twee seuns my man in die motor moes laai en na ‘n 2de Militere Hospitaal toe neem. Hy was onder die invloed. Dokters het vir hom gese, indien hy nie sy gedrag verander nie hy sekerlik sal sterf. Serdert daardie tyd drink hy nie meer nie en se dat hy dit vir my gedoen het. Hier gaan dit oor my nie, maar oor keuse tussen lewe en dood.
Indien ek dit as rede aanvoer vir ons egskeiding raak hy hoogs ontstoke, en voer aan dat hy opgehou het.
Ons huwelik is reeds erg verwaarloos en het verlede jaar sielkundig hulp gaan soek. Ek lei tans aan depressie. Ek het emosioneel afgesluit is vir selfbeskerming.
Daar sal onder geen omstandighede ‘n verhouding van my kant met my man kan wees nie, met wat ek beleef nie.
My jongste seun Gareth skryf die jaar Matriek en dit is basies die enigste rede waarom ek nog onder een dak saam met my man woon.
Indien ek genoodsaak word om getuies in te win ek dit met graagte sal doen. Ek wil nie graag my kinders as getuies gebruik nie aangesien ek nie verwag van ‘n kind om teen sy Pa te getuig nie.
Ek wil aansoek doen vir Reel 43 maar besef dat dit ‘n implikasie kan he op my skoolgaande kind. Al sal die egskeiding deurgaan wil ek in die Kaap aanbly tot hy klaar is met skool.
Ons maak tans gebruik van Militere huisvesting.
Ek het groot kommer aangesien ek 24 jr huisvrou was en geheel en al afhanklik is van my man se inkomste. Ek het in die huwelik geen toegang tot finansies nie en is die bederf van huishulp weerhou. Geeneen help met huis skoonmaak en daaglikse huistake nie. Ek het my tuin en huis al so afgeskeep en tot dit gee niemand oor om nie. Indien ek kwaad of ongelukkig raak het my man die vermoe om in en uit die woning te beweeg asof ek gladnie bestaan nie. Ek voel soos goedkoop arbeid. Ek moet vir alles wat ek in die huishouding nodig het vra en self vir persoonlike goed. Vir die laaste jaar omdat ek groot ophef gemaak het, het my man darem ingestem om vir my R200 ‘n week te gee, wat ook nie altyd gebeur nie. My familie is almal in die Transvaal en dit voel of ek absoluut net bestaan nie leef nie. Ek slaap al amper 10jr in ‘n spaarkamer en my man leef asof ek nie eers hier is nie. Ek het aansoek gedoen vir ‘n egskeiding deur Legal Aid omdat ek geen inkomste het nie. My man inteendeel verdien R19000 rand en wat ek daarvan sien is R200 al om die ander week en kruideniersware wat hy koop. Ek self het nie toegang tot enige tjek rekening of spaarrekening nie. nie al is ons binne gemeenskap van goedere getroud. Daar is so baie dinge wat my hinder tans. Ek is 51jr oud en al so afgekraak. Ek is 24jr tuisteskepper en my man wou skik op R5000 per maand met my medies ingesluit. Daar is nie ‘n manier hoe ek daarvan sal kan oorleef nie. Ek het aanspraak gemaak op medies en hy en sy prokureur wil he die medies moet daarvan verhaal word. Ek geniet tans die voordeel van Militere Medies en sal graag dieselfde voordeel wil he. Hy het ‘n spaarrekening met spaargeld van R80 000 in waarop ek die helfte aanspraak gemaak het sowel as die helfte van die inruilwaarde van die voertuig. Ek sal graag terug wil verhuis Transvaaltoe. R80 duisend rand gaan nie ver kom want dit sal seker gaan vir trekkoste en vir my vir ‘n klein voertuig. Die feit dat ek werkloos is gaan ook teen my tel en die onderhoud sal enigste bron van inkomste wees. My man het daarby ‘n klousule laat inbring dat indien ek met ‘n ander persoon in ‘n saamblyverhouding is, ek my onderhoud sal verbeur. (Ek wil graag meer weet, kan so klousule op my afgedwing word aangesien my man nie eers vir my onderdak wil sien nie. Ek praat dan nie eers van ander uitgawes nie.) Dit voel of my man my na ek geskei is nogsteeds gaan beheer. Dis absoluut asog hy een of ander mag oor my het wat ek nie kan verbreek nie.
Ek is binne gemeenskap van goedere getroud en het aanspraak gemaak op die helfte van my man se pensioen en die klousules is die skikking is ook vir my onduidelik omdat dit praat van Pension interest. Ek het nie duidelikheid met die terme nie en kan nie teken oor te min onderhoud en oor die klousule oor pensioen en my medies wat onvoldoende sal wees.
My man is ‘n bomopruimer op aanvraag en kan nog goeie inkomste genereer. Ek is prakties en het al in n kwekery en slaghuis gewerk. Ek het passie vir plante.
Omdat julle huwelik gesluit is binne gemeenskap van goedere, is jy geregtig op 50% van alles van jy en jou man se gesamentlike boedel. Die feit dat jy vir al die jare net ‘n tuisteskepper was, verander niks hieraan nie. Jy geregtig op die helfte van:
Jou man se pensioen;
Jou man se spaargeld;
Alle onroerende bates (motor en meubels).
Niemand, nie eens die hoogste Hof, kan jou hoegenaamd dwing om ‘n skikkingsooreenkoms te teken waarin jy “verbied” word om, nadat jy geskei is byvoorbeeld, ‘n verhouding met ‘n ander persoon aan te knoop nie of ‘n skikkingsooreenkoms te teken wat jy voor jou heilige siel weet, jou finansiël gaan keelafsny! Dit is belangrik om nou kop te hou en nie toe te laat dat jou emosies/onsekerhede/onkunde jou gesonde oordeel beinvloed nie. Staan op en baklei vir wat jou toekom! Ek kan verstaan dat jy, as gevolg van jou finansiële verknorsing, by Legal Aid gaan aanklop het vir hulp, maar ek wil jou asseblief aanraai om liewer van die dienste van ‘n goeie prokureur gebruik te maak. Verduidelik vir hom/haar jou finansiële situasie. Ek kan jou amper waarborg dat hy/sy jou nie die deur sal wys nie net omdat jou man jou marginaliseer na ‘n “pennielose” huisvrou nie! Onthou: jy kan onderhandel om jou rekening te betaal nadat jy geskei is en jou regmatige deel gekry het!
Daar bestaan nie so iets dat jou kinders in ‘n hof teen hulle pa / ma moet getuig nie. Die egskeidingsproses is tussen ‘n man en vrou en die kinders het niks daarmee uit te waai nie, behalwe waar onderhoud van toepassing is wanneer kinders onder die ouderdom van 18 jaar is.
Voldoende, grondige redes / oorsake vir huweliksverbrokkeling waarna die hof kyk, is:
Daar ‘n algehele gebrek aan kummunikasie tussen die partye is;
Die partye botsende persoonlikhede het;
Die Eiser/es (die persoon wat die skeisaak aanhangig gemaak het) al sy / haar liefde, agting en respek vir die ander persoon verloor het en nie meer belangstel in die voortsetting van die huweliksverhouding met sy / haar huweliksmaat nie.
Posted in Egskeiding, Kinders, Onderhoud, Verdeling van Bates, Voor egskeiding Tagged binne gemeenskap van goedere, children, Divorce, divorce attorney, divorce lawyer, divorce order, Egskeiding, egskeiding advies, EGSKEIDINGLITIGASIE, Egskeidingsaak, Egskeidingsbevel, Egskeidingsprokreur, hof, huwelik, huweliksgoederebedeling, interdik, Jacques Jansen, Kind, kinders, moedeloos, Onderhoud, Onderhoudshof, skeibrief, werkloos